Page:Gospel of Saint John in West-Saxon.djvu/124

80 17. sōðfæstnysse gāst þe ðēs middaneard ne mæg underfōn; hē ne cann hyne, for ðām þe hē ne gesyhþ hyne; gē hyne cunnon, for þām hē wunað mid ēow, and bið on ēow.

18. Ne lǣte ic ēow stēopcild; ic cume tō ēow.

19. Nū gȳt ys ān lȳtel fyrst, and middaneard mē ne gesyhþ; gē mē gesēoð; for þām ic lybbe, and gē lybbað.

20. On þām dæge gē gecnāwaþ þæt ic eom on mīnum Fæder, and gē synt on mē, and ic eom on ēow.

21. Sē þe hæfð mīne bebodu, and gehylt þā, hē ys þe mē lufað. Mīn Fæder lufað þone þe mē lufað, and ic lufige hyne, and geswutelige him mē sylfne.

22. Iudas cwæð tō him, - næs nā sē Scarioth, - Drihten, hwæt ys geworden þæt þū wylt þē sylfne geswuteligan ūs, næs middanearde?

23. Sē Hǣlend andswarode and cwæð tō him,

Ðys godspel sceal on pentecostenes mæssedæg.

Gif hwā mē lufað, hē hylt mīne sprǣce; and mīn Fæder lufað hine, and wē cumað tō him, and wē wyrceað eardungstōwa mid him.